Finalitzen les obres del Mercat Municipal Els Pins
28 de desembre de 2023

• La intervenció ha suposat una inversió de més de 200.000 €

Manises, 28 de desembre de 2023.- L'Ajuntament de Manises ha recepcionat les obres d'adequació i millora del mercat municipal de Els Pins, una actuació en la qual s'han invertit més de 200.000 € i que aposta pel foment del mercat local, de proximitat i de quilòmetre zero.

Els regidors d'Urbanisme, Guillermo Martínez, i Mercats, Xavier Morant, han coincidit a afirmar que amb aquestes obres “s'ha millorat l'entorn del mercat, la qual cosa facilita el treball dels i les comerciants i permet oferir un millor servei a les persones usuàries”.

Entre les actuacions, es troba el redisseny de la xarxa d'evacuació d'aigües pluvials amb la finalitat d'evitar els problemes d'inundacions i desbordaments que ve patint el mercat en els moments de fortes pluges. De la mateixa manera, s'ha adequat la xarxa de drenatge interior per a facilitar la recollida d'aigua amb el recanvi de graelles, s'ha millorat la il·luminació interior i s'ha polit el paviment.  D'altra banda, s'ha modernitzat la imatge exterior, integrant el nou sistema de drenatge en l'estètica de l'edifici, i s'ha instal·lat un punt de lliurament i recollida de mercaderia des del carrer que agilitzarà el servei prestat als i les usuàries.

Finalment, s'ha eliminat la zona de contenidors soterrats front al carrer Dr. Fleming i s’ha sustituit per places d’aparcament de mobilitat reduïda; s'ha ampliat la zona interior de contenidors, millorant les condicions d'higiene d'aquesta zona de treball i s’han acondicionat les parades disponibles amb lones que fan més amable l’interior de l’edifici.